Here is a page extracted from Wikipedia that may contain CSS, HTML, and a lot of unformatted text.

Title: احمس-نفرتارى
Content: الملكة احمس نفرتارى عميدة الاسره المصريه التمنتاشر Ahmose-Nefertari و اللى الهها المصريين القدماء حسب معتقداتهم.

كانت احمس-نفرتارى مرات الملك احموس الاول محرر مصر و طارد الهكسوس والآسيويون, و مؤسس الاسرة الثامنة عشر - اعظم الاسر الحاكمة فى مصر. حكم من 1550 ق.م. لحد 1525 ق.م. لعبت مراته احمس نفرتارى دور بارز فى المعركة اللى انتهت بطرد الغزاه من مصر و كانت اول ست فى التاريخ بتتقلد منصب قيادة فرقه عسكريه كامله و قاتلت بكفاءه شديده.

عيلتها 
كانت والدة نفرتارى اياح حتب مرات الملك سقنن رع تاعا التانى من ملوك الاسره السبعتاشر, و اتلاقى نقوش بتوضح ان اعح حتب كانت بتشارك و عندهاكامس و احمس فى الحكم فى حرب التحرير للتخلص من الهكسوس.

و بيعتقد ان احمس و نفرتارى موش من اب واحد و بيظهر احمس و ليه نفس لون المصريين فى الوقت نفسه بتظهر نفرتارى بلون اسود.

انجبت نفرتارى سبع ابناء تلات اولاد مات منهم اتنين و اربع بنات مات منهم تلاته, و الابناء اللى فضلو عايشيين هما امنحتب الاول و اعح حتب الثانية, و اتجوزت اخوها امنحتب الاول.

وقت وفاة احمس الاول بقت الوصى لابنها امنحوتب الاول, و لحد تمكن من بلوغ السن و يصعد العرش, و معروف انها كانت لسا عايشه فى السنة الاولى من عهد تحوتمس الاول, بكدا, يبدو انها كانت لسا عايشه بعد ابنها امنحوتب الاول.

حياتها 
اسم احمس نفرتارى وجد فى سينا و جزيرة ساى و كانت مشهوره, و كانت اول ملكة بتاخد مركز الزوجه الآلهيه لآمون.

عاشت نفرتارى فى حكم جوزها و ابنها امنحوتب الاول و حفيدها تحتمس الاول, و فيه ليها تمثال فى معبد الكرنك.

القابها 
 الاميرة الوراثيةr:p:a-t:t.
 سيدة العطاءnb:t-i-M1-t.
 عظيمة الثناءwr:t W14 W14 W14.
 ام الملكsw G15:t.
 المرات الملكية العظيمةsw N41:t wr:t.
 مرات الالهnTr N41:t.
 المتحدة مع التاج الابيضXnm:t nfr HDt.
 بنت الملكsw t zA.
 اخت الملكsw t sn.
زى ما كانت الملكة تلقب بكل احترام بلقب "الهة البعث", ويمكن القول انها كانت المراة الاكثر تبجيلا فى التاريخ المصرى على الاطلاق.

مقبرتها 
فى سنة 1914 اكتشفت مقبرة احمس نفرتارى فى اعلى وادى الملوك عند الحافة الشمالية لذراع ابو النجا.

التاليه و التصوير الفنى 
فى منطقة طيبه - و خاصه فى قرية دير المدينه - تم ذكرها او تصويرها فى فى حوالى 50 مقبرة خاصه و كميه اكبر من القطع الاثريه اللى بتمتد ما بين عهد تحوتمس التالت لحد نهاية الاسرة العشرين. لما مات امنحتب, بقى مركز لطائفه دينيه جنائزيه فى القريه, و بقى بيتعبد بصفته "امنحتب البلده". لما ماتت الملكه, تم تاليهها كمان و بقت "عشيقة السماء" و "سيدة الغرب".

فى معظم التصويرات الملونه لاحمس-نفرتارى, بيتم تصويرها باللون الاسود, فى الوقت نفسه فى حالات قليلة كان لون بشرتها ازرق. فى سنة 1939 جادل فليندرز بيترى بان ما وصفه بـ "الملكة السوداء" ممكن تكون من اصل نوبى, لكنه اعترف كمان بامكانية يكون لون البشرة رمزى. فى سنة 1961, آلان جاردينر ما قدرش يفسير سبب التصوير الايقونى غير المالوف لاحمس-نفرتارى, و لكن بدراسة اصولها, استبعد تكون من "اصول سودا". بالمقابل, فى كتابه المثير للجدل اثينا السوداء, اعتبر مارتن بيرنال لون بشرتها علامه واضحه على اصول نوبيه. مؤخرا, اشار باحثين زى جويس تيلديسلى, سيجريد هودل-هونيس, و جراسييلا جيستوسو سينجر, بان لون بشرتها فى التصوير الفنى هوا رمز بيشير لدورها كالهه للبعث, لان الاسود هوا لون الارض الخصبه فى مصر و اللون المعبر عن العالم السفلى.

لينكات برانيه

مصادر 

مصر القديمه
حكام مصر
ملكات مصر
فراعنة الاسره التمنتاشر
ستات حكموا بلاد